This is in line with Thai export which showed the expansion of 0.4 percent in the third quarter of 2016 and speeding up to 3.6 percent in the last quarter. In 2017, it is expected that the world economy will grow by 3.3 percent, accelerating from 3.1 percent in 2016 and the world trade will increase by 3.6 percent, up from 2.6 percent in 2016. These will support the Thai export sector (sharing about 54 percent to GDP) to improve.
แนวโน้มการกลับมาขยายตัวอย่างชัดเจนมากขึ้นของภาคการส่งออกตามแนวโน้มการฟื้นตัวของเศรษฐกิจโลกซึ่งเริ่มปรับตัวดีขึ้นในช่วงครึ่งหลังของปี 2559 โดยเฉพาะเศรษฐกิจสหรัฐฯ กลุ่มประเทศยูโรโซน ญี่ปุ่น และประเทศสําคัญๆ ในกลุ่ม NIEs และอาเซียนที่เริ่มขยายตัวเร่งขึ้น ในขณะที่การส่งออกของประเทศสําคัญๆ เริ่มกลับมาขยายตัวอย่างชัดเจนมากขึ้นในไตรมาสสุดท้ายของปี 2559 สอดคล้องกับการส่งออกของไทยที่เริ่มกลับมาขยายตัวร้อยละ 0.4 ในไตรมาสที่สามของปี 2559 ก่อนที่จะเร่งขึ้นเป็น ร้อยละ 3.6 ในไตรมาสสุดท้ายของปี ทั้งนี้ ในปี 2560 คาดว่าเศรษฐกิจโลกจะขยายตัวร้อยละ 3.3 เร่งขึ้นจากการขยายตัวร้อยละ 3.1 ในปี 2559 ในขณะที่ปริมาณการค้าโลกคาดว่าจะขยายตัวร้อยละ 3.6 เร่งขึ้นจากร้อยละ 2.6 ในปี 2559 ซึ่งจะเป็นปัจจัยสนับสนุนให้การส่งออกสินค้าของไทยซึ่งคิดเป็นประมาณ ร้อยละ 54 ของ GDP ปรับตัวดีขึ้น โดยการฟื้นตัวของภาคการส่งออก จะเป็นปัจจัยสนับสนุนให้ การผลิตภาคอุตสาหกรรมซึ่งคิดเป็นร้อยละ 27 ของ GDP มีการขยายตัวอย่างชัดเจนมากขึ้น รวมทั้ง ส่งผลให้การลงทุนภาคเอกชนปรับตัวดีขึ้นอย่างช้าๆ